একজন প্রীতিলতা ওয়াদ্দেদার
ঢাকা, ২১ রবিবার, অক্টোবার ২০১৮ | ৬ কার্তিক ১৪২৫ | ঢাকা, ২৫ °সে
১৫০ টাকা ধরে বিক্রি হচ্ছে ‘নিষিদ্ধ’ ইলিশ বাংলাদেশেই শায়িত হলেন ইতালির ফাদার রিগন টেকনাফে দেশের সর্ববৃহৎ সোলার পার্ক 'মালয়েশিয়ায় ৭০০ অধ্যক্ষকে এডুকেশনাল লিডারশিপ প্রশিক্ষণ দেয়া হবে' 'মালয়েশিয়ায় ৭০০ অধ্যক্ষকে এডুকেশনাল লিডারশিপ প্রশিক্ষণ দেয়া হবে'
প্রকাশিত: ০৬ মে ২০১৮, ০৬:২২ PM
আপডেট: ০৬ মে ২০১৮, ০৬:২২ PM
“মা গো, অমন করে কেঁদোনা আমি যে সত্যের জন্য স্বাধীনতার জন্য প্রাণ দিতে এসেছি। তুমি কি তাতে আনন্দ পাও না? কি করবো মা দেশ পরাধীন, দেশবাসী বিদেশীর অত্যাচারে জর্জরিত, দেশমাতৃকা শৃঙ্খলিত। তুমি কি সবই নীরবে সহ্য করবে, কি তুমি মুক্তির জন্য তোমার সন্তানকে উৎসর্গ করতে পারবে না।”
মৃত্যুর আগে মায়ের কাছে লেখা শেষ চিঠিতে এভাবেই অসীম বিরত্বের পরিচয় দেন ব্রিটিশবিরোধী আন্দোলনের স্মরণীয় নাম প্রীতিলতা ওয়াদ্দেদার।
‘ব্রিটিশ শাসনের অধীনে থাকা মে এর ৫ তারিখ জগদ্বন্ধুর স্ত্রী প্রতিভাদেবী দ্বিতীয় সন্তানের জন্ম দেন। সেই সন্তান এমনিতেই মেয়ে তার উপরে আবার গায়ের রঙ কালো। এই কালো দেখে আত্মীয়স্বজন, পাড়া-প্রতিবেশী সকলেরই মুখ ঘোর অমাবস্যার মতো কালো হয়ে যায়। শুধু মা-ই পরম আদরে কাঁথায় জড়ানো ছোট্ট মানুষটিকে বুকে জড়িয়ে নেন। ভালবেসে চুমু খান কপালে। হাসিমুখে স্বামীকে বলেন, আমার এই কালো মেয়ে দেখো একদিন তোমাদের সবার মুখ আলো করবে।‘
আদর করে মা তার কন্যার নাম রাখেন রানী। আর সেই রানীই হলো ব্রিটিশবিরোধী আন্দোলনের প্রথম নারী বিপ্লবী ও একজন উজ্জ্বল দৃষ্টান্ট প্রীতিলতা ওয়াদ্দেদার।
স্বাধীনতার জন্য প্রাণ দিতেও পারব, প্রাণ নিতেও মোটেও মায়া হবে না। কিন্তু নিরীহ জীব হত্যা করতে সত্যি মায়া হয়, পারব না- এই উক্তিটি প্রীতিলতা ওয়াদ্দেদারের।
ব্রিটিশবিরোধী আন্দোলনের নায়ক মাস্টারদা সূর্যসেনের নেতৃত্বে সশস্ত্র আন্দোলনে সক্রিয়ভাবে অংশ নেন তিনি। দেশের জন্য,দেশের মানুষের স্বাধীনতার জন্য অন্যায়-অত্যাচারের বিরুদ্ধে প্রতিরোধ গড়তে আত্মাহুতি দিয়েছিলেন প্রীতিলতা।
যে বছর তিনি শহীদ হন সে বছর পাহাড়তলী ইউরোপিয়ান ক্লাব দখলের সময় তিনি ১৫ জনের একটি বিপ্লবী দল পরিচালনা করতেন। সেই ক্লাবের একটি সাইনবোর্ডের লেখা থেকে ভারতীয়দের প্রতি ব্রিটিশদের ঘৃণা সম্পর্কে ধারণা লাভ করা যায়।
এ ক্লাবের একটি সাইনবোর্ডে লেখা ছিল ‘কুকুর ও ভারতীয়দের প্রবেশ নিষেধ’। এই একটি বাক্য থেকেই বোঝা যায় সাদা চামড়ার সাহেবরা ভারতীয়দের নিচুশ্রেণীর কোনো প্রাণী থেকে ভিন্ন কিছু মনে করত না। এছাড়াও পদে পদে ভারতীয়দের অবমূল্যায়ন করা হতো। এসব অবমূল্যায়ন ক্রমেই মনে গভীরভাবে দাগ কাটতে শুরু করেছিল সমগ্র ভারতবাসীর মনে।
ব্রিটিশবিরোধী আন্দোলনের সঙ্গে বহু নাম জড়িয়ে রয়েছে। বহু বিপ্লবীর রক্ত ও প্রাণের বিনিময়ে ভারত এবং পরে বাংলাদেশ স্বাধীন হয়েছে। মাস্টারদার যোগ্য শিষ্য ছিলেন প্রীতিলতা ওয়াদ্দেদার।
১৯৩২ সালের ১৩ জুন চট্রগ্রামের বিপ্লবীদের প্রধান কেন্দ্র ধলঘাটের ঘাঁটিতে মাস্টারদার সঙ্গে প্রথম দেখা করেন প্রীতিলতা। স্কুলজীবন থেকেই প্রীতিলতা মনে স্বাধীনতার ইচ্ছা পোষণ করতেন।
সেটা তার পড়া বইয়ের তালিকা থেকেই বোঝা যায়। প্রীতিলতা যখন দশম শ্রেণীর ছাত্রী তখন লুকিয়ে লুকিয়ে বাঘা যতীন, ক্ষুদিরাম, দেশের কথা আর কানাইলাল পড়তেন। এসব বই প্রীতিলতাকে বিপ্লবের আদর্শে অনুপ্রাণিত করে। তিনি ভেতরে ভেতরে দেশকে শত্রুমুক্ত করার স্বপ্ন দেখতে থাকেন।
ব্রিটিশ শাসন থেকে দেশের মানুষকে বাঁচানোর চিন্তা করতে থাকেন।
ইউরোপিয়ান ক্লাব আক্রমণের পর পটাশিয়াম সায়ানাইড খেয়ে তিনি আত্মাহুতি দেন। কারণ তার কাছে জীবনের চেয়ে দেশ অনেক বেশি মূল্যবান ছিল। তার কাছ থেকে যেন কোনো তথ্য ফাঁস না হয়ে যায় সে কারণেই তিনি তার কাছে থাকা বিষ খেয়ে আত্মহত্যা করেন। তার দেহে অবশ্য গুলিও লেগেছিল।
কিন্তু গুলি মৃত্যুর কারণ ছিল না বলে জানানো হয়। একদিন পর তার মৃতদেহ তল্লাশির পর তার কাছ থেকে বিপ্লবী লিফলেট, অপারেশনের পরিকল্পনা, রিভলভারের গুলি, রামকৃষ্ণ বিশ্বাসের ছবি এবং একটা হুইসেল পাওয়া যায়।
প্রীতিলতা ওয়াদ্দেদারের বিপ্লবী চেতনার যে বিশ্বাস জন্ম দিয়েছেন, তা যুগ যুগ ধরে স্বাধীনতাকামী মানুষকে প্রেরণা দিয়েছে, যা আজও প্রবহমান। কারণ বিপ্লবের মৃত্যু হয় না।
প্রীতিলতার নাম ব্রিটিশবিরোধী আন্দোলনের সঙ্গে একসূত্রে গাঁথা। ব্রিটিশবিরোধী আন্দোলনের সঙ্গে অনেক বিপ্লবী পুরুষের নাম শোনা গেলেও নারী বিপ্লবীর নাম কমই শোনা যায়। তাদের মধ্যে প্রীতিলতা ওয়াদ্দেদার নামটি স্বর্ণাক্ষরে লেখা রয়েছে এবং থাকবে।
একজন নারী সেই সময়ের প্রতিকূল পরিস্থিতিতে মাতৃভূমিকে মুক্ত করতে চোখে স্বাধীনতার স্বপ্ন নিয়ে যেভাবে আত্মাহুতি দিয়েছিলেন তা আজও মানুষের মনে অম্লান। তাকে শ্রদ্ধার সঙ্গে স্মরণ করা হয়। প্রীতিলতার জন্ম ১৯১১ সালের ৫ মে এবং মৃত্যু ১৯৩২ সালের ২৩ সেপ্টেম্বর।
ঘুমের ওষুধ খাইয়ে রাতে মেয়েকে ধর্ষণ করত শহীদউল্যা
১৫০ টাকা ধরে বিক্রি হচ্ছে ‘নিষিদ্ধ’ ইলিশ
খাসোগি হত্যায় ‘বলির পাঁঠা’ কে এই জেনারেল আসিরি?
উন্নয়নে আ’লীগের কোন বিকল্প নাই: সৈয়দা সাজেদা চৌধুরী এমপি
ইমরুলের ব্যাটিং ঝড়ে টাইগারদের রানের পাহাড়
হরিপুরে নাগরিক শোকসভা অনুষ্ঠিত
ব্রেক্সিট নিয়ে আবারও গণভোটর দাবিতে লন্ডনের রাস্তায় লাখো জনতা
সাংবাদিকদের দিকে তাকালে চোখ তুলে নেয়া হবে: র‍্যাব মহাপরিচালক
বাংলাদেশেই শায়িত হলেন ইতালির ফাদার রিগন
হঠাৎ ইরানে ২ মন্ত্রীর পদত্যাগ